
ז"א
עושים טיפה סדר: כדי שהז"א ויעקב וישראל לא יתערבבו לנו לעיסה אחת, הרי שנעשה עצירה קלה וננסה לעשות סדר במרחב הגברי:

1

רמח"ל, קל"ח פתחי חכמה, פתח קטו <זו"ן סיבה קרובה לבריות העולם והנהגתן>:
זו"ן - בם השורש לכל בריות העולם, ובהם עיקר ההנהגה, וכן תיקוניהם הם בערך מה שראוי להנהגת העולם. ועל כן כל עניניהם נודעים יותר בפרט, להיותם יותר קרובים לנו:[footnoteRef:1] [1:  ניסוח מקביל - פתח קכד: כבר שמעת דרך ההנהגה איך הוא, שז"א בסוד ו"ק הוא שורש כל הבריות, ובו יש כל המדות הראויות להתנהג עם הבריות כולם. אך אין די זה להיות הנהגה שלמה, אלא צריך שיתרכבו בו או"א להשלים ענינו.] 

א. זו"ן - בם השורש,  וכבר נתבאר כי ז"ת הם שורש של פרטי הבריות, וכל מה שלמעלה - אינו אלא הכנה מה שצריך להם לבוא לזה. ובהם עיקר ההנהגה, זה פשוט, כיון שהם השורש העיקרי, צריך שיהיו גם מדרגות ההנהגה העיקריות:
ב. וכן תיקוניהם הם בערך מה שראוי להנהגת העולם, כי התיקונים - כבר אמרנו שהם עשויים לפי בחינת הפרצוף, לתת שלמות תיקון לבחינת הפרצוף ההוא ופעולותיו. זו"ן הם עיקר המנהיגים את זה העולם, על כן תיקוניהם יהיו דוקא מה ששייך להנהגת זה העולם, שהיא פעולתם:
ג. ועל כן כל עניניהם נודעים יותר בפרט, באו"א אין מדברים בכל כך פרטים בבנינם, כמו זו"ן, בקטנות וגדלות שלהם - בשנות קטנותם וגדלותם, ובכל פרטי מצביהם. וזה נמשך לפי שענין הפרצופים העליונים עדיין אינם אלא סיבת הסיבות לנו. אבל הסיבה הקרובה היא זו"ן, ויש בהם ענינים מקבילים לכל מה שיש באדם למטה, בכל הפרטים כולם, שאם לא כן, לא היו נמצאים הענינים ההם למטה:
פתח קטז <מוחין דז"א>: 
המוחין דז"א הוא מה שאו"א מתרכבים בו, ומנהיגים אותו. והם בסוד חד"ר, כי זה כל סיבוב ההנהגה. ולפי כח המוחין - כך הוא כח הגוף כולו. והכתר - בסוד א"א:
א. המוחין דז"א, כי שורש הז"א הוא ו"ק, וזהו בבחינת עניינו, שהוא להיות שורש לבריות העולם, לקיימם ולהנהיגם. כל זה הוא רק בסוד ו"ק. אך המוחין נמצאים בו בסוד מה שאו"א מתרכבים בו. וזהו:
ב. ולפי כח המוחין, זה סוד המוחין דקטנות וגדלות, או העליות, שהוא מה שהרכבה והנהגה זאת עשוים בכח פחות או יותר: כך הוא כח הגוף כולו, היינו כי כל כח ז"א - מאו"א, כפי הכח שהם פועלים בו - כך הוא מתחזק: והכתר - בסוד א"א, כמו שהמוחין הם סוד מה שאו"א מנהיגים את הז"א, הכתר הוא מה שא"א גם הוא נכנס להנהיג אותו:
פתח קיז <ההארות הנמשכים מהמוחין>:
מכח הרכבת המוחין בז"א יוצאים כמה מיני הארות מז"א עצמו. וכן אחורי או"א עצמם שירדו במקום זו"ן - נתקנים לפרצופים, ומשלימים בסוד זו"ן. לפעמים צריך ששניהם ישלימו, ולפעמים אחד לבד:
א. מכח הרכבת המוחין בז"א, והיינו כי יש אורות שבאים מצד עצמם, והם עשר הספירות שבאותו העולם עם כל תיקוניהם. אך אלה הם אורות שמתאצלים מחמת הרכבה זאת:
ב. יוצאים כמה מיני הארות מז"א עצמו, והיינו המטות הנזכרים במקומם ושאר האלכסונות, וזה אינו אלא הזדהרות המוחין בהתישבם בז"א. כי באמת הם מאירים לכל צד, אלא במקום שיש מי שיקבל אותם - הם נבלעים בתוכו. דהיינו אורות הישרים הולכים אל רחל, אל לאה, אל יעקב. אך במקום שאין מקבל - הם מאירים לבדם. ואמנם ההנהגה נמשכת ביושר אל המקבלים, ואלה ההארות נמשכים אחריהם. אבל גורמות איזה תולדות גם הם בהנהגה, שבאות כמו מן הצדדים, פירוש, שאינו דבר ליושרו, אלא שמצד אחד יוצאים ענינים אלו: ג. וכן אחורי או"א עצמם שירדו כמקום זו"ן - נתקנים לפרצופים, זה פשוט ומבואר במקומו, שמאור יסוד אי' שבז"א - אחורי אי' נעשית לאה, ומאור יסוד אבא נעשה יעקב:
ד. ומשלימים בסוד זו"ן, לזיווג, כי הזיווג העיקרי הוא ז"א ורחל, ויש ז"א ולאה, ויעקב ולאה, יעקב ורחל. וזהו:
פתח קיט <ז"א נשלם ע"י נוק' בכל מצביו>:
זו"ן מתגדלים ביחד, כי תמיד אין שלמות הזכר אלא בנוקבא שלו. וזה מה שהרויח מיד אחר תיקון השבירה - להיות זו"ן הולכים ביחד תמיד:
חלק א: א. זו"ן מתגדלים ביחד, אף על פי שהם שני פרצופים בפני עצמם, וגם כן יש להם תיקונים בפני עצמם, יש ענין אחד - שבכל זמן הבנין של הז"א נמצא נוק' עמו. והוא שבעיבור ז"א הוא ג' ספירות, ונוק' רביעית על היסוד, ביניקה עולה בת"ת, בגדלות עולה בדעת. אף על פי שאחר כך יש לה עוד בנין בפני עצמו מנה"י שלו, שזהו עיקר בנינה. אך הענין הזה הוא לשלמות ז"א - לומר שיהיו שניהם ביחד תמיד, כדלקמן:
ב. כי תמיד אין שלמות הזכר אלא בנוקבא שלו, הימצאה זה עמו אינו אלא להשלים עניניו, שהוא ראש והיא סוף. וכל התיקון שלוקח - הרי אין התיקון שלו נשלם אלא בה. שהיא הסוף שלו:
חלק ב: א. וזה מה שמרויח מיד אחר תיקון השבירה, אפילו בזמן הקטנות שלו - יפה כחו ממה שהיה בזמן השבירה, כי עתה נעשה מיד קשר בין ז"א ונוק', שהוא העיקר מה שהיה חסר בזמן השבירה, שמפני כך לא היו נמצאים שאר התיקונים. כיון שנתקן זה - ניתן מקום לכל שאר התיקונים, שיוכלו להמצא מעט מעט:
ב. להיות זו"ן הולכים ביחד תמיד:
ג. המעשה הראשון שנעשה - היה לקרבם, עד שיהיו הולכים ביחד תמיד: 
כעת נראה את דברי האר"י הקלאסיים, בהם הוא מבקש לתת הסבר תיאולוגי ותיאוגני (=של תורת הבריאה) לאחת השאלות הגדולות של המחשבה הדתית מעודה כיצד זה בריאה שמקורה א‑לוהי (ולפי המקובלים היא עצמה גילוי של הא-לוהות) אינה פועלת בסדר ובהרמוניה אלא מתוך קונפליקטים ומשברים תמידיים? כיצד יש בזה העולם כאלו כוחות של רוע ממש?
ע"ח, שער הכללים, פרק ב: ואם תאמר: למה המאציל העליון לא עשה מתחלה ה' פרצופין אלו, ולא יעשה אותם נקודות יהיו נשברים, והלא גלוי וידוע לפניו כי בהיותן נקודות לא יוכלו לסבול האור? 
התשובה כי כוונת המאציל העליון היתה כדי שיהיה בחירה ורצון ביד האדם, באשר שתהיה טוב ורע בעולם. מפני ששורש הרע בא ממאנין תבירין [=מכלים שבורים] והטוב בא מהאור הגדול. ואם לא היה כן לא היה רק טוב בעולם ואז לא היה שכר ועונש. אך עתה שיש טוב ורע יש שכר ועונש, שכר לצדיקים ועונש לרשעים. שכר לצדיקים, שע"י מעשיו הטובים הניצוצין הקדושים שירדו הם מעלין אותם מתוך הקליפות, ועונש לרשעים, שהוריד ע"י מעשיו הרעים מאור הגדול אל הקליפה, והקליפה בעצמה היא רצועה של מלקות ליסר הרשע. 
רמח"ל, כללים ראשונים י: עולם הנקודים הוא שורש מה שהקב"ה רוצה לגלות אמיתת יחודו בדרך היכר האור מתוך החושך ועל כן בו נמצא שורש לרע בשתי בחינותיו, פירוש - מצד היותו רע, ומצד היותו חוזר לטוב. ונמצא, שכל העולמות מתחלקים לשני סוגים, וכולם על ענין גילוי יחודו ית' שבמרכז, כמ"ש. כי צריך בתחילה לברר אמיתת היחוד, שזה נעשה ע"י הסתר האמת בתחילה, לגלותו לבסוף, כמ"ש. ואחר שנתברר האמת בעצמו, אז יתן עילוי על עילוי לנשמות בדברים עמוקים והשגות עצומות באמת הזה עצמו שנתברר כבר: 
ואלה הם הב' סוגים שזכרנו, עולמות אצילות בריאה יצירה עשיה הם כלל העולמות שבהם מושרשת ההנהגה המשמשת בכל זמן שעדיין האמת נסתר, והוא מגלגל ובא להתברר ולהגרע. והעולמות שמן הפה ולמעלה הם עולמות בבחינת הגילוים וההשגות העליונות אחר שכבר נתברר האמת, מה שהקב"ה יתן לנשמות צדיקיו ליהנות בו: 
ש"ק, קובץ א – רמד, אוה"ק, ב, עמ' תקכו: עולם התוהו, ושבירותיו, ותיקוניו, מורים לנו, שעוצם הרצון לתיקון, לשכלול, להויה, שהם הטוב הגמור, פועל הוא בכח מלא מאד מאד. 
אין ההויה יכולה לקבל את כל עוצם הטוב של המהות העליון, אמיץ כח אין סוף. ההויה החלקית מתמסמסת מרוב הטוב, מעוצם החיים, משתברת היא מרוב שאיפתה. אבל לא מפני זה יחדל הטוב הנִשא לעשות את דרכו, הוא חוזר ובונה אחר השבירה, והבנין המתוקן עולה יפה יפה, באין ערוך ליקרתו.
וכל כך מרובה היא מדה טובה ממדת פורענות, עד שכדאי לסבול את כל יסורי השבירה, את כל קלקולי הריסה, רק שיצאו עולמים משוכללים כאלה, שנושאים בכחם עושר חיים כזה, שהוא מצד עצמם למעלה מכחם. 

עכשיו, אחר שלמדנו את דברי רבותינו – האר"י, הרמח"ל והרב, נשוב לשלהי פרק בע"ח פרק לח וננסה לעשות סדר:


ואמנם טעם אמרו ויאהב יעקב את רחל ולא לאה הוא לב' סבות: 
א' הוא כי הנה יעקב התחתון אשר בזה עולם לא היה משיג עדיין בכל מציאות פרצוף ז"א רק מכנגד החזה ולמטה - מקום רחל, לכן 'ויאהב' אז 'יעקב את רחל', ולא כתיב 'ויאהב ישראל' שהוא הז"א, שהיה לו שתיהן לאה ורחל, אבל יעקב אהב את רחל תחתונה כמוהו שהוא עלמא דאתגליא, אבל לאה היא עלמא דאתכסיא כמבואר אצלינו שהוא צורת הד' שבקשר של תפילין ש"ר, לכן לא היה רוצה יעקב להזדווג עמה כי לא היה משיג עד שם. 

[שער מאמרי רשב"י, פרשת בראשית: 
דע כי אדם הראשון הוא ז"א ויש לו שתי נשים לאה ורחל וז"א נקרא אדם שהוא הוי"ה דאלפין העולה מ"ה גמטריא אדם. ... ונודע כי הז"א נחלק לשתי בחינות מן החזה ולמעלה הוא בחינת אורות הסתומים שבו, ושם בחזה שבו יש בו בחי' יסוד נעלם הראשון אשר בו מזדווג עם לאה העליונה. ומן החזה ולמטה אורות המגולים וביסוד ההוא התחתון מזדווג עם רחל התחתונה. 
...וכבר נתבאר כי לאה היא אחוריים החיצו' דאימא שהיא דינין קשים, ועוד שהיא למעלה במקום האורות הסתומי' דז"א ולכן אינה נמתקת והיא דינין קשים. 
והנה להיותה בחינת דינין קשים מאד, אעפ"י שבעולם העליון נמתקה קצת והיא קדושה כנז' הנה כאן בעה"ז שהוא חומרי כאשר נולד אדם הראשון ויצתה עמו חוה הראשונה, שהיא לאה, לא יצתה נמתקת והיתה בחינת דינא קשיא בסוד הקליפה וזו היתה חוה הראשונה לילי"ת. 
ואח"כ יצתה חוה השניה, רחל, שהיא בחינת ספירה העשירית דאצילות שיש בה פנים ואחור ואינה כמו לאה וגם כי היא במקו' אורו' המגולים בז"א ולכן נמתקה לגמרי וזו נשארה עם האדם הראשון. 
וזהו סוד פסוק 'ויאמר האדם זאת הפעם עצם מעצמי כו'' ואמרו בס' התקונין כי היו לו שתי נשים הראשונה עצם והשנית בשר דינא רפיא. והענין הוא כי לאה יצתה מן העצם דינא קשיא, כי הרי נלקחה מן הצלע אשר שם מקום לאה, כנודע. אבל רחל היא בשר כי יצתה למטה מן החזה מהאורות המגולים דינא רפיא, ולכן לזאת השניה יקרא אשה שהיא נמתקת אך הראשונה אינה אשה, אלא מעורבת בקליפה, ואינה נמתקת והיא לילית אמן של שדים. 
והנה אח"כ נמתקה גם לאה על ידי תפלותיה וגם דמעותיה כמ"ש חז"ל שהיתה עתידה להיות בחלקו של עשו לפי שהיא לילי"ת קדמאה ועל ידי דמעותיה וזכיותיה הוסר קליפתה מעליה ונשארה קדו' לבדה ממותקת, ואז יעקב שהוא אדם הראשון ותיקן פגמו, זכה שיתוקנו שתי נשיו ולקח שתיהן כדוגמת ז"א. ובזה תבין ענין בכיית לאה מה ענינה כמ"ש רז"ל על פסוק ועיני לאה רכות]

הסבר קצרצר ביחס לשם מ"ה שהובא למעלה: שם מ"ה נוצר משם הוי' במילוי האות אלף, כלומר: יוד, הא, ואו, הא, שערכם המספרי של כל המילויים הללו שווה 45. שם זה הוא כנגד ז"א. יצוין כי על אך ערכו הנמוך הוא גבוה משם ב"ן (שהוא שם הוי' במילוי במילוי ה"הים: יו"ד ה"ה ו"ו ה"ה) שנפל בשבירת הכלים ומקביל לקיום המלכות. תכלית העבודה תהיה להמשיך הארות של שם מ"ה לתוך שם ב"ן (ששורשו אמנם גבוה יותר (בעולם התוהו) אך מכיוון שהוא התרסק הרי שכאן בעולם שם מ"ה גבוה יותר). להשלמת התמונה רק נציין כי שם ע"ב מקביל לאבא עילאה, שם ס"ג לאמא עילאה. 
